section_heading: Klupska karijera
paragraph_text: 1998. Ronald je u transferu zajedno s bratom blizancem Frankom prodan u FC Barcelonu u transferu vrijednom 22 milijuna GBP. Ronald je u klubu igrao dvije sezone te je u prvenstvu zabio samo jedan gol. Zbog toga prelazi u Glasgow Rangers u kojem je igrala legija nizozemskih igrača (Arthur Numan, Bert Konterman, Fernando Ricksen i Giovanni van Bronckhorst) a vodio ih je nizozemski trener Dick Advocaat. U siječnju 2004. Frank de Boer postaje igrač Glasgow Rangersa gdje se pridružio starijem bratu Ronaldu. Završetkom EURO-a 2004., obojica napuštaju škotski klub te zajedno nastavljaju karijeru u Katru gdje su potpisali za Al-Rayyan. Završetkom sezone 2004./05. Frank i Ronald napuštaju klub te prelaze u Al-Shamal. Mlađi Frank de Boer prekida igračku karijeru u travnju 2006. dok je stariji Ronald nastavio igrati u Katru do 2008. Tada je Ronald 19. ožujka 2008. odbio produžiti ugovor s katarskim klubom te je objavio prekid karijere.